
DISSERTATIO  MEDICA 


INAUGURALIS 

DK 

DIABETE. 


Auctore  Gulielmo  Wallace. 


Diabetes  nomen  est  cum  eventu  lethali  adeo 
frequenter  conjunctum,  ut  cur  medici  summi  mo- 
menti liabeant,  ogomet  idoneum  dissertationis  in- 
auguralis  argumentum  duxerim,  exponere  super- 
sedeo. A vocibus  Graecis  Stcc  per,  et  ficum  eo, 
derivatur  vocabulum,  quod  siphonem,  priusquam 
hunc  morbum,  siphonis  ritu  humorem  haustum 
per  vias  urinales  egerentem,  significare  consue- 
vit, 

DE  DIABETE. 


NOSOLOGIA. 

Doctissimus  G.  Cuelenus,  a notione  sua 
minus  firma  de  mali  origine,  inter  spasmos  func- 
tionum naturalium  et  classis  Neurosium  hunc 
morbum  collocavit.  In  duas  species  dividit,  Mel- 
litam, et  Insipidam  ; atque  ita  definit : “ G.  lx. 
Diabetes.  Urinae  plerumque  praeternaturalis, 
copia  immodica,  profusio  chronica.” 

Sauvagesius  in  classe  Profluviorum  rectius 
collocavit,  et  in  septem  diduxit  species  : 1.  Legi- 
timam seu  antiquam  ; 2.  Anglicam,  vel  mellitam  ; 
3.  Hystericam,  quae  fere  semper  insipida  : habet 
etiam,  4..  Diabeten  a vino ; 5.  Diabeten  arthri- 
ticum; 6.  febricosum.  7-  Diabetes  artificialis 
prorsus  imaginarius  est. 

Doctissimus  J.'  M.  Good  locum  Diabetae  in 
Nosologia  sua  speciali  attribuit,  in  classe  Ec- 
ciiitica,  ordine  Catotica,  genere  Paruria  ; 
cujus  ultimae  duas  species,  incontinentem  et  mel- 
litam , Diabetem  comprehendere  intelligit.  Pa- 
ruria incontinens,  Diabetae  insipido  Culleni  re- 
spondet. Quum  autem  plurcs  ex  recensitis  spe- 
cies, sint  vel  potus  aut  nimii  aut  diureticorum  ef- 

fectus,  vel  symptomata  aliorum  morborum,  pror- 
sus a morbo  specifico  quem  dissertationis  argu- 
mentum selegi,  diversa  ; ita  ex  animo  doctissimi 
meritissimique  Prout  sententiae  assentior,  qui 
Diabetem  morbo,  in  quo  urina  saccharina  fit,  pro- 
prium esse  vult.  Haec  urinae  pathognomica  mu- 
tatio, non  semper  fluxum  immodicum  comitem  ha- 
bet. Varietates  duae  in  rerum  natura  sunt : 

1.  Diabetes  sine  diuresi. 

2.  Diabetes  cum  diuresi. 

Absolutam  simplicis  diuresis,  vel  auctae  urinae, 
ab  his  duabus  formis  distinctionem  fieri  oportere 
existimat;  “ quod  multi  morbi  diversissimi,  id 
solum  commune  habentes  quod  auctum  urinae 
profluvium  appareat,  sibi  invicem  confusi  sunt.” 
Haec  igitur  morbi,  si  quid  valere  debet  ordinatio, 
optima  mihi  videtur. 

DE  SIGNORUM  HISTORIA  PROGRESSUQUE. 

Omnis  fere  aetas  post  pubertatem,  sexusque, 
nonnunquam  et  ante  hanc  (Rutiierford,  Ed. 
Med.  and  Surg.  Jour.  i.  314.  Prout,  p.  69.),  dia- 
bete affici  potest.  Viri  tamen  quam  foeminae  ob- 

noxiores  habentur ; sed  necne  haec  res  ita  se  ha- 
beat, auctoribus  spectatissimis  ambiguum  visum. 

Nihil  peculiare  in  loco  vel  conditione  affecti 
hactenus  observatum  est.  Scriptores  quidem  non- 
nulli iis  meliore  loco  natis,  alii  infimae  plebi  at- 
tribuunt : sed,  ut  vere  dicam,  in  utraque  classe 
indifferenter  grassari  videtur : saepe  quidem  spe- 
ciem gravissimam  apud  fceminas  induere : quae, 
nulla  non  vitae  humanae  conditione,  a coeli  injuriis, 
victu  parum  idoneo,  satis  defendi  consueverint. 
Regiones  orbis  terrarum  quibus  primum  conspec- 
tus est  humidae  sunt,  uti  apud  veteres  JEgyptus, 
apud  recentes  Scotia.  Attamen  Hibernia,  cum 
solo  multo  humidiore  quam  iEgyptus  vel  Scotia, 
cum  plebe  vi  coeli  intempestivi,  victus  pravi  ob- 
noxia, diabetem  nihilominus  rarissimum  habet. 

Neque  hic  quaerendi  locus  est,  necne  apud  gen- 
tes doctiores,  medentium  multiplicatio,  doctrinae 
medicinalis  diffusio  per  plebem,  rariores  morbos 
familiares  ibi  reddiderint ; qui  tamen  in  natione 
minus  erudita  atra  caligine  pressi  jacuissent. 

Doctissimus  olim  Jacobus  Gregor y,  eo,  quo 
desiit  esse  anno,  narravit,  se  inter  48  annorum 
50  diabetae  exempla  apud  Edinenses  conspica- 
tum. 

Gulielmus  Prout,  cui  quanto  Eclina  Lon- 
dinum  amplius,  tanto  consultores  aegris  Gregoria- 
nis  pauciores  tuto  aestimo,  intra  septennium  Lon- 
dini  viginti  vidit  diabetae  exempla.  (P.  81.) 

Hoc  tamen  duos  diabeticos  ei,  pro  unoquoque 
Gregoriano  praestat ; id  est,  Londini  quam 
Edinburgi  diabetem  duplo  frequentiorem  esse; 
dum  Heberdenus  auctor  est,  in  immensa  sua, 
ibi,  fereque  seculari  praxi,  viginti  tantum  sibi  ex- 
empla visa.  (Comm.  126.) 

De  corporis  habitu  quem  diabetes  affectet,  cum 
ad  causas  proclivitatem  gignentes  ventum  sit,  lo- 
quemur. 

Initium  diabetae,  vel  accessionem,  pauci  Are- 
tho melius  descripserunt.  (Morb.  Diut.  ii.  p. 
57.)  “ Os  humore  privatur,  saliva  albida  est, 
spumosa,  fere  ut  in  siti  communi : hactenus  ta- 
men sitis  non  adest.  Praecordia  quasi  pondere 
quodam  pressa  sunt,  et  modo  calor,  modo  frigus 
(Prout,  68.  Dubi.  Hosp.  Rep.  iii.  430)  a ven- 
tre ad  vesicam  extendere  percipitur.” 

Piaeter  haec  signa,  quorum  nulla  omnino  per- 
petua sunt,  Dr  Prout  (69.)  fere  semper  urina 
eoccessum  per  morbi  praegressum  annotavit. 

Morbo  semel  constituto,  sensus  debilitetis  eu- 

jusdam  et  oppressionis,  diabetae  praesentiam  indi- 
cat. Somnus  fere  perturbatur.  Tum  sitis  acce- 
dit, cutis  arida,  cibi  cupiditas  intensa.  Aliquan- 
do et  dolores  fugaces  rheumatismum  referentes, 
sed  leniores,  ab  alia  in  aliam  partem  circumvoli- 
tant. 

Nonnullis  crura  imbecilla  frigidaque  ab  initio 
sunt : in  aliis,  hoc  signum,  seriei  quae  diabetem 
facit,  fere  ultimum  accedit. 

Lumborum  dolor  motu,  vel  conamine  quovis 
auctus,  ponderis  atque  plenitudinis  circa  renes 
sensus  : nonnihil  dolens  sed  nunc  copiosa  mictio, 
in  multis  comitantur.  Aliis  vero  profluvium  uri- 
nae nimium,  cum  siti  multa,  cupiditate  cibi  inor- 
dinata, diu  sine  gravi  valetudinis  generalis  labe- 
factione  subsistere  videtur. 

Urinae  excretae  species  inspicienti  admodum 
vitiata  videtur.  Ab  humore  fusco  vel  flavo,  ol- 
factum graviter  offendente,  in  liquorem,  qui,  nisi 
foenum  aliquantulum  oboleat,  propemodum  sine 
odore  est,  et  seri  lactis  faciem  praebet. 

Apud  initium  morbi  cutis  non  semper  arida 
est ; aliquando  sudores  partiales  erumpunt  in  sum- 
mam cutem,  maxime  post  meridiem,  secundum 
doctissimum  Franci scum  Home,  ( Clin.  Exp .) 

sed  in  plerisque  cutis  ad  finem  sicca  perdurat. 
Capitis  dolor  minime  infrequens  est,  inquies,  ani- 
mus demissus,  vigilantia,  somnia  horrida,  ana- 
phrodisia. 

Inspecto  ore,  fauces  saepe  speciem  coriaceam,  du- 
1 iusculam,  sulcis  profundis  areolisque  impressam, 
exhibent.  Halitus  oris  pomorum  odoratus  est. 
Gingivae  tument,  dolent ; saliva  fit  crassa,  viscida, 
parca.  Vomitus  satis  frequens  est,  quo  cibus  fe- 
re nihil  mutatus  e ventriculo  rejicitur. 

Alvus  fere  adstricta  est,  atque  dejectiones  durae, 
albidae,  aliquando  viridescentes  sunt. —Home, 
Clin.  Exp. 

Pauculis  tamen,  maxime  post  hecticam,  alvi 
profusio  supervenit,  eventumque  lethalem  accele- 
rat. 

Inflationes  tympanitae  similes  nequaquam  rarae  ; 
atque  plerique  de  ardore  obtuso,  obscuro,  attamen 
corrodente,  in  ventris  regione  queruntur. 

Genitalia  universum  corporis  lapsum  partici- 
pant. Phimosis,  ulcera  ad  osculum  urethrae,  ap- 
petitus rei  venereae  extinctio,  inter  signa  consuet® 
diabetae  provectioris  observantur. 

Ut  in  plerisque  debilitatis  morbis,  sic  in  propo- 
sito, hectica  vitae  tandem  finem  facit. 

Vesperascente  die,  pulsus  excitatur,  ab  80  ad 
120  in  sexagesima  horae  parte  micans ; palmae 
manuum,  et  plantae  pedum,  calent.  Omnes  aegri 
dolores  augescunt,  et  sudor  subacidus,  saepe  tactui 
ingratus,  plus  minusve  generalis,  in  summam  cu- 
tem provenit : tumores  intercutes  pedum,  oculo- 
rum caligines,  tarsorum  dolor  vel  exulceratio,  ver- 
tigo, macies  summa,  pallor,  ultima  lethalisque  uri- 
nae suppressio,  mortis  accessum  denuntiant. 

Moestitia  animusque  peculiariter  demissus  ad 
vitae  finem  usque  perseverat ; atque  vox,  quamvis 
saepe  rauca,  extremam  desperationem  indicat. 

Praeter  vero  hecticam,  morbus  nonnunquam 
aliam  sibi  viam  ad  mortem  quaerere  videtur,  vitam- 
que modo  apoplexia,  modo  hydrope,  inducto,  extin- 
guit : etiam  per  affectum  ventriculi  peculiarem, 
vel  simplicem  ejusdem  distentionem  a cibo  parum 
idoneo. — Prout,  p.  64-66. 

Haec  generalis  est  species  illius  morbi  quem 
proprie  Diabetem  appellant ; morbi  qui  serius  ocy- 
us,  modo  cum,  sed  saepius  sine,  mediocris  valetu- 
dinis intervallis,  aegrum  ad  lethum  perducit. 

Aliquando  tamen  cum  aliis  affectibus,  maxime 
cum  phthisi,  et  febre  intermittente,  conjunctus  vi- 
detur. Neque  multum  apud  diabetem  nostratum' 

videntur  hepatica  illa  mala,  quae  auctores  memo- 
rant ; atque  affectus  ejusmodi  hystericis  familiaris, 
mera  diuresis  est.  Omnium  autem  in  nostra  re- 
gione phthisis  frequentissima  est  comes  : ut  mul- 
tis diabeticis  adsit  tussis  sive  sicca  sive  humida, 
cum  sensu  ponderis  dolorisque  pectoris,  per  totum 
morbi  progressum. 

Pauca  quasdam,  sed  haud  sine  pondere,  ut  cum 
prascipuis  signis  connexa,  considerare  oportet. 

Medicorum  staticorum,  Sanctorii,  Keillii, 
Rye,  Halleri,  plurima  experimenta  docent, 
mediam  diurnam  urinae  copiam,  in  nostra  regione, 
libras  quatuor  haud  multum  excedere.  Sed  in 
diabete  raro  sub  octo  vel  decem  libras  descendit ; et 
exempla  narrantur,  quibus  omni  nychthemera  per 
hebdomadas  aliquot,  40  libras  profusae  sunt  ; — 
Prout,  p.  63.  Variat  tamen,  maxime  diversis 
temporibus  ; atque  in  uno  quidem  exemplo  (Ann. 
Med.  Dunc.  1801)  copia  70  in  die  libras  supe- 
rabat. Poetor  F.  Home,  in  experimentis  supra 
citatis  (Clin.  319.  et  infra,)  demonstrat,  copiam 
urinae,  diversis  diei  temporibus,  diversam,  sed  post 
meridiem,  maximam  esse.  Sapor  tum  dulcis  est, 
et  evaporando  residuum  saccharinum  relinquitur, 

quod  arte  chemica  crystallos  sacchari  genuini  prae- 
stare cogitur. 

Tabula  quam  composuit  doctissimus  Henry, 
Mancuniensis,  Ann.  Phil.  p.  27.  hoc  residuum, 
vel  extractum,  ad  libram  et  quadrantem  usque 
surgit,  cum  aeger  13  libras  trojanas  in  die  excre- 
vit ! quin  aliquando  ad  libras  duas.  Pondus  spe- 
cificum semper  descendebat  (puta  ad  1020),  cum 
urinae  copia  40  libras  in  die  transcenderet.  Se- 
quitur, quod  in  exemplo  diabetae  utcunque  com- 
muni, ad  libram  urinae  uncia  una  extracti  subsit. 

Sapor  urinae  saccharinus  primum  Willisio 
notatus  ; “ quasi  meile”  ait  “ vel  saccharo  imbuta, 
mire  dulcescebat.” — De  Mecl.  Op.  § iv,  c.  iii. 

Hujus  saporis  materiaeque  saccharinae  vestigia 
in  sanguine  Diabeticorum  frustra  quaesita  sunt : 
nec  quid  in  eo  quidem,  nisi  laxitas  coaguli  aliqua 
repertum.  Excipienda  tamen  ea  sunt  morbi  ex- 
empla renixum  habentia  ; quibus,  si  Wattio 
credamus,  pp.  22-229-  sanguis  missus  crustam  co- 
riaceam ostendit.  Serum  quoque  sanguinis  in 
plerisque  Diabeticis,  nonnihil  turbidum  videtur. 

DE  CADAVERIS  SECTIONE. 

Diligentissima  anatomia,  quotquot  occasio- 
nes ei  eventus  Diabetae  familiaris  obtulerit,  quot- 
annis, nihildum  in  cadaveribus  Diabeticorum  in- 
genium mali  illustrans,  detegere  potuit.  Speran- 
dum equidem  erat,  in  longo  morbo  tot  tam  gra- 
vesque  functiones  perturbante,  aliqua  saltem  ex 
organis  internis  mala  functionum  participasse. 
Quam  ob  causam  Diabetae  origines  medici  quaesi- 
verunt, 

I.  In  Renibus,  quos  repererunt,  1.  naturales  ; 2. 
monstrosos  ; 3.  inflammatos,  cum  hujus  conditio- 
nis sequelis ; 4.  remollitos,  flaccidos,  lacerabiles  ; 
5.  exauctos  ; 6.  calculosos ; 7.  purulentos  ; 8.  con- 
tractos. 

II.  In  ureteribus,  quos  invenerunt,  1.  natura- 
les ; 2.  dilatatos  ; 3.  pus  habentes  ; 4.  calculosos. 

III.  In  vesica  urina;,  quam  viderunt,  1.  na- 
turalem ; 2.  exauctam ; 3.  incrassatam  ; 4.  contrac- 
tam ; 5.  inflammatam. 

IV.  Hepar,  lien,  pancreas,  fuisse  dicun- 
tur, 1.  naturalia  ; 2.  inflammata  ; 3.  indurata  ; 4. 
steatomati  similia. 

V.  Pulmones  visi  sunt,  1.  naturales ; 2.  tuber- 
culosi ; 3.  abscedentes. 

Praeter  vero  haec  'fortuito  visa,  unde  theoriae 
concoctoribus  diabetae  rationem  seligere  placuit, 
glandulas  mesentericos  subinde  auctae  sunt,  py- 
lori regio  in  ventriculo  inflammata,  membrana 
aortce  interna  ruberrima ; atque  in  uno  saltem  ex- 
emplo (Ed.  Med.  et  Surg.  Jour.  i.  p.  314.)  series 
glandularum  calculosarum  in  mediastino  anteriore 
deprehensa  est. 

Longe  autem  plurimis  exemplis  nihil  omnino 
morbosi  observari  potest. 

DE  CAUSIS  DISPONENTIBUS. 

Ante  scripta  optimi  Doctoris  Prout,  de  cau- 
sis Diabetae  praedisponentibus,  nihil  compertum 
erat.  Dictum  quidem  fuit,  regionum  humidarum 
frigidarumque  incolas  ad  eum  proclives  esse. 

Galli  Batavos,  Anglos  accusant,  Angli  Scotos  ; et 
in  tempore  vetustiore  Syri  iEgyptios. 

Postea  et  causas  excitantes  proclivitatem  dare 
existimatae ; atque  homines  frigori  ac  humori  ob- 
jecti, victu  parum  idoneo,  potu  meraciore  utentes, 
Diabeta  magis  obnoxii  habiti  sunt.  Alii  iterum, 
vitam  luxuriosam,  Bacchi,  Veneris,  culina  cul- 
tum nimis  assiduum,  hominem  quam  maxime  huic 
malo  praeparare,  auctores  sunt. 

Illud  utique  notatu  dignum,  nautas  plerumque 
has  duas  causarum  series  in  eodem  homine  identi- 
dem conjungere,  nec  ita  raro  Diabete  laborare  ; 
etiamsi  ipsi  hunc  vix  unquam  privationibus  suis 
imputant. 

Proclivitatem  hareditariam  apud  Rollo,  de 
Diabete,  primum  memoratam  video  : atque  con- 
firmari videtur  per  exempla  qua  Rollo  et 
Storer  ibi  collegerunt,  etiamsi  certius  adhuc 
per  observata  Doctoris  Prout,  p.  69. 

In  proclivitate  autem  quam  ille  tradidit  hare- 
ditaria  nihil  insoliti  est,  sed  similem  parenti  pro- 
lem fuisse  etiam  in  morbosa  dispositione  ostendit. 
Utilitas  vero  inde  ducenda  hac  est. 

In  omnibus  ejusmodi  familiis,  medicum  pracep- 
ta  prophylacticci  quibuslibet  carum  cognatis  pro- 

ponere  oportet : vidit  enim  illustris  vir  Diabetem 
facile  arceri  saspe  posse,  nunquam  autem  curari. 
Idem  (p.  34.)  auctor  est, unumquemque  urinas  mor- 
bum in  alium  quemlibet,  ideoque  in  Diabetem, 
aegrotantes  proclives  dare  : et  foeminae  familiarum, 
in  quibus  tales  apparent,  compaginis  quoque  ge- 
nitalis malis  obnoxias  sunt. 


DE  CAESIS  EXCITANTIBUS. 

Minus  equidem  de  causis  excitantibus  contro- 
versias medici  movent.  Frigus,  calor,  luxuria, 
victus  parcus,  vel  etiam  nimis  lautus,  potus  alcoho- 
licus, vinosusve,  fructus  pene  omnes  recentes,  me- 
dicamenta urinam  moventia,  ut  causas  Diabetae 
omnia  accusata  sunt.  V erum  est,  et  experimenta 
Kmmeri,  et  originem  mali  in  equis  ex  frumento 
corrupto,  ostendere,  alimenti  vitia  diuresin  aliquan- 
do gignere  ; haud  alia  ratione  quam  ea  medica- 
menta quae  Diuretica  nominantur  efficere  solent. 
Nihilominus,  multi,  ut  constat,  comitem  mali 
cum  causa  ejus  confuderunt : in  plurimis  demum 
exemplis,  necne  urina  saccharina  esset,  non  satis 
compertum  habemus.  3 

Ubi  tamen  dispositio  ad  saccharum  gignendum 
existit,  dubitari  non  potest,  quin  causa;  excitantes 
memoratas  etiamque  aliae  complures,  veluti  ani- 
mus demissus,  dicet  a tenuis,  affectus  febrilis  vel 
nervosi,  genuinum  saepe  Diabetem  exciverint. 

Morbus  quem  cum  Diabete  medici  hactenus 
miscuerunt,  sed  quem  (Prout,  pp.  50-57.)  “ Ex- 
cessum ureae,”  quasi  dicas  “ Pkthuriam.  ” deno- 
minavit, frequentissima  forsan,  itemque  maxime 
formidanda  hujus  dispositionis  ad  diabetem  spe- 
cies est.  Praecipitatis  ab  urina  crystallis,  infuso 
acido  nitrico,  recognoscitur  ; id  quod  sanis  urinis 
ante  evaporationem  nunquam  contingit.  Sed  ex- 
cipiendi sunt  morbi  acuti,  qui  urinam  condensare 
solent : et  excessus  phosphatum  puerulis  familia- 
ris, et  nunquam  non  auctam  uream  habens. 


DE  CAUSA  PROXIMA. 

Galenus,  cum  multis  aliis,  a morbo  renum 
nasci  putat.  Aretabus  deliquationem  totius 
corporis ; Africanus  et  Mf.ad,  morbum  actio- 
nemve  vitiosam  hepatis ; Willtsius  sanguinis  so- 
lutionem ; Dister,  Home,  Cullenus,  Rollo, 

obscuram  ventriculi  affectionem,  actum  assimilan- 
di  perturbantem.  J.  Guegoeius  demum,  Da- 
vis  (apud  Rollo)  renixum  totius  corporis,  func- 
tione cutis  suppressa,  concitatum  existimant. 

Ex  his  theoriis  nulla  valde  improbabilis,  nulla 
multum  casteris  praestat.  Satis  constat,  signum 
diabetae  princeps,  urinam  saccharinam  esse  : nec 
nisi  tribus  in  modis  hoc  vitium  fieri  posse  vide- 
tur ; scilicet,  1 . ab  actione  renum  perturbata  ; 2.  a 
statu  sanguinis  morboso  ; 3.  ab  assim ilatione,  de- 
mum perversa. 

Nunc  observandum  est,  sanguinem  in  statu 
morboso  quidem  reperiri,  nullis  tamen  urinae  dia- 
beticae elementis  instructum.  Porro,  renes  ple- 
rumque sanissimos  cultrum  indicare. 

Verisimile  itaque  fit,  morbosum  hunc  sangui- 
nem, tam  immensum  per  amplas  arterias  emul- 
gentes ad  renes  delatum,  istos  nova  sua  materia  ad 
auctam  actionem  stimulare  ; nec  admirari  quis  de- 
bet, progeniem  hujus  novam  compositionem  exhi- 
bere, quippe  cujus  omnia  elementa  ultima  prius 
in  sanguine  extitissent. 

Quod  assimilatio  valde  afficiatur,  vel  ipso  san- 
guinis alvique  statu  ; cupiditate  cibi  enormi ; fa- 

cili  secretionis  urinae  mutatione,  pro  cibo  forte  in- 
gesto, evincitur. 

Generalis  igitur  diabetae  notio  haec  sit.  Ma- 
lum esse,  quo  morbosa  assimilatio  morbosum  san- 
guinem gignit ; hic  autem  morbosam  per  renes 
secretionem,  indolis  saccharince.  Neque  haec  ac- 
tio morbosa  in  solos  renes  exercetur : pulmonum 
quoque  cutisque  secretiones  vitiantur,  nec  raro 
etiam  minutula  ejusdem  generis  organa,  quae  adi- 
pem, materiamque  nutrimenti  partium,  secernunt. 


DE  PROGNOSI. 

In  diabete  semel  confirmato,  nulla  stabilis  cu- 
rationis spes  est.  Saepe  vero  morbus  idonea  trac- 
tatione aut  arceri,  aut  maxime  levari  potest,  per- 
longum satis  spatium.  Diuresin  quidem  reme- 
diis cedere  invenit  Prout,  conditionem  vero  uri- 
nae saccharinam  nunquam.  Medentis  nihilomi- 
nus erit,  aegrotantis  spem  sustinere ; ubi  enim 
animum  despondisse  tantum  noceat,  et  adeo  crebro 
contingat,  vix  artifex  esset  ille,  qui  non  summis  id 
viribus  devitaret. 

c 

Dispositio,  quam  Plethuriam  denominare,  ab 
urete  excessu,  ausi  sumus,  adeo  quidem  formidan- 
da, uti  Dr  Prout  affectos  “ hominibus  in  praeci- 
piti  stantibus”  comparet ; plerumque  suspendi, 
si  non  omnino  tolli,  potest. 

Idem  de  urina  albuminosa,  vel  chylosa,  verum 
est;  aliae  nimirum  duae  dispositiones  diabeticae, 
quae  connexiones  seriei  causarum  supra  memora- 
tarum plane  conjungunt,  scilicet  prava  alimenti 
assimilatio,  morbida  sanguinis  conditio,  actio  re- 
num inde  subsequens  nova. 


DE  DIAGNOSI. 

Saccharina  urinae  indole  ut  essentia  diabetae 
praesumpta,  a nihil  nisi  diuresi,  vel  nimia  urinae 
profusione,  diabetes  dignoscendus  est.  Hoc  au- 
tem facile  efficitur,  sapore  dulci,  aspectu  melleo, 
odore  quasi  foeni,  recognitis  : necnon  proclivitate 
qua  aut  coascescit,  aut  destillata,  alcohol  urina 
praebet.  Urinae  equidem  adeo  copiosa  est  secretio, 
adeo  leviter  a causis  externis  mutatur,  quod  aug- 
mentum ejus  vix  morbus  haberi  possit,  saltem  vix 
affectio  corporis  generalis. 

DE  CURATIONE. 

Diabetje  curationem  omnino  empiricam  esse 
oportet,  quum  pathologia  ejus  tanta  caligine  se- 
pulta  jaceat.  In  omnibus  tamen  difficultatibus 
hujusmodi,  clinici  rationalis  erit  consilia  medendi 
sua  ad  signa  molestiora  compescenda  dirigere . 
morbum  enim  sic  universum  ille  levare  tendet,  at- 
que si  alia  signorum  ex  aliis  forte  pendent,  tum 
his  extinctis,  illa  necessario  e serie  eventuum  mor- 
bum constituente,  evanescent. 

Ideoque  in  diabete,  quamvis  nulla  solida  resti- 
tutio ab  astringentibus,  diaphoreticis,  metu  ani- 
mati, balneo  calido,  attamen  per  eadem  morbus 
saepe  annos  aliquot  suspensus  est. 

Minoris  existimandae  sunt  eae  medendi  rationes 
quae  diversis  auctorum  theoriis  nituntur.  Scrip- 
simus, nullam  quidem  ex  his  valde  irrationalem 
videri,  sed  curatio  inde  derivata  raro  multum  va- 
luit. 

Quam  inepte  tum  Dupuytrenus  et  The- 
nardus,  coram  Instituto  Imperiali  anni 
1806,  affirmabant,  “ Curationem  in  diabete  a 
Roli.o  commendatam,  postea  civibus  propriis 

Nicolas  et  Guendevilee  adeo  feliciter  adhibi- 
tam, atque  ex  victu  pure  animali  specialiter  con- 
stantem, non  minore  efficacia  esse,  quam  cincho- 
nam  in  febribus  intermittentibus.”  ! ! (JDict. 
Scien.  Med.  iv.  146j 

Secundum  lias  diversas  notiones  roborantia , 
laocantia,  sanguinis  missio,  victus  animalis,  hy- 
drar gyrus,  vomitoria,  antispasmodica,  epispas- 
tica,  cantharides,  phosphorus,  electricitas,  dilu- 
entia, saccharum  ipsum,  a medicis  doctissimis  ex- 
hibita sunt,  et  a circumforaneis  infinita  farrago. 

Summatim  uti  dicam,  astringentia,  diaphore- 
tica, sanguinis  missio,  victus  animalis,  fere  om- 
nia hactenus  utilia  in  diabete  visa  comprehendunt. 
Opium,  verisimile  est,  et  astringit,  et  sudorem 
movet ; certe  utilissimum  auxilium  praestat,  maxi- 
me si  cum  ipecacuana  aut  kino  conjunctum  *.  Id 
quidem  summa  opii  laus  est,  ut  cum  sanguinis 
detractione,  cum  astringentibus,  cum  victu  ani- 
mali, una  commode  praeberi  possit. 

Alia  remedia  minoris  momenti  sunt,  quam 
quod  plusquam  nominatim  memorari  hic  merean- 
tur. Nauseosa  tamen  eo  commoda  sunt  ut  cu- 


* Warren,  Trans  Coli.  Phys.  Lond.  iv.,  Black’s  Cl.  Re- 
ports. 

piditatem  cibi  enormem  cohibeant,  sitim  leniant, 
ad  cutem  alvumque  humores  dirigant. 

Ad  hoc,  quamvis  minus  usitatum,  tartratem 
antimonii  optime  responsurum  crediderim.  Ipe- 
cacuana  et  hydrosulphuretum  ammoniae  maxime 
usurpata  sunt ; ultimum,  ni  fallor,  ex  spe  qua- 
dam chemica  ut  nitrogenium  corporis  deficiens 
aliquomodo  resarciret.  Stuporem  tamen  vertigi- 
nemque facile  superinducit.  Aqua  calcis,  lacte 
mixta,  et  sitim  restinguit,  et  astringens  remedi- 
um minime  spernendum  fit.  Praeter  hanc  qui- 
dem et  Catechu  alia  vix  necessaria  sunt. 

Purgantia  optima  sunt  oleum  ricini  et  pilulae 
colocynthidis  aut  aloeticas : salinas  enim  formulas 
fere  laudatae  renes  nimis  stimulant,  neque  theoriae 
neque  praxi  congruae.  Hydrargyrus  quoque  evi- 
tari debet  ; Prout,  p.  75. 

Sanguinis  missio  nunc  obsolescere  videtur,  mi- 
nus quidem  ob  debilitatis  augendae  metum,  quam 
ob  certam  nimis  experientiam,  illam  curationem 
neque  vitam  diabetici  prolongare,  neque  morbum 

fugare,  quantumcunque  formas  morbi  excitatiores 
mitigavisse  videatur. 

In  his  tamen  experiri,  tamdiu  valetudinem  me 
horem  reddere  videatur,  (Watt,  p.  232)>  nihi, 
nocere  potest. 

Dolor  in  renis  regione,  pulsus  durus,  celer, 
usum  ejus  abunde  excusant.  Itaque  hirudines, 
cucurbitula  cum  incisione,  sinapismi  super  renes, 
saspe  adjuvant.  Haec  remedia  insuper  alvum  quo 
que  facilem  reddere  videntur. 

Victus  ex  rubra  parte  carnium,  si  ferri  potest, 
sola,  confici  debet. 

Non  amplius  vero  tolerabili,  panis  sicci  bis  cocti 
pauxillum  superaddi  potest : quin  si  Magendio 
credamus,  ( Physiol . vol.  ii.,  Ed.  1825.)  semper  ex 
brevibus  intervallis  superaddi  debet ; quum  expe- 
rimenta ejus  ambiguum  admodum  reddant,  necne 
vita  vel  salus  ex  unico  quovis  et  solitario  cibo  sus- 
tentari possint. 

Haec  igitur  summa  curationis  est,  quae  mihi 
magis  arridet : sanguinem  mittere  si  opus  est,  al- 
vum et  cutem  per  opium,  antimonii  formulas,  ole- 
um ricini,  et  victum  demum  rigide  animalem,  cu- 
rare. 

Doctissimus  Gulielmus  Prout,  in  hoc  mor- 
bo nequaquam  mediocris  auctor,  adeo  insuper  san- 
guinis detractionem  laudat,  ut  specialiter  quoque 
de  regione  epigastrica  detrahat.  Alvum  oleo  ri- 
cini movet,  et  pulverem  ipecacuanas  et  opii  a v.  ad 
XX.  grana  ter  die,  optimam  opii  ad  cutem  molli- 

endam  formam  existimat : sed  semper  sanguinis 
missionem  sequi  oportere,  et  in  debilitate,  cum 
carbonate  ferri  conjungendum.  Victum  et  regi- 
men praecipua  remediorum  putat,  potus  copiam 
circumscribit,  sitimque  paulo  melius  aqua  Bristo- 
liae,  vel  Leamingtoni,  quam  aliis  potionibus,  re- 
stingui suspicatur.  Aquam  destillatam  optimam 
habet ; nec  tamen  ut  aegro  decoctis  animalibus,  lac- 
te, ne  quidem  spiritu  vini  Gallico,  interdicat.  Vic- 
tus carnosus  sit,  ex  bovina  vel  ovilla,  assus  ; sed  nec 
aliam  ob  causam  quam  quod  facilius  concoquatur. 
Minuit  copiam,  obfuscat  colorem,  celat  saccha- 
rum  urinae ; sed  pondus  ejus  specificum  non  mi- 
nuit. Multus  idem  de  copia  et  frequentia  cibo- 
rum refrenandis  est : erroresque  inde  sepe  lethales 
fuisse,  testatur,  p.  80. 

